

**LATVIJAS REPUBLIKA**

# PRIEKULES NOVADA PAŠVALDĪBA

Reģistrācijas Nr. 90000031601, Saules iela 1, Priekule, Priekules novads, LV-3434, tālrunis 63461006, fakss 63497937, e-pasts: dome@priekulesnovads.lv

Priekulē

APSTIPRINĀTS

 ar Priekules novada pašvaldības domes

izglītības, kultūras un sporta komitejas 13.01.2015. sēdes

(prot.Nr.1,10.)

Ar grozījumiem:

14.02.2017.(protokols Nr.3, 4.)

**Priekules novada mazo vokālistu konkursa**

**„PRIEKULES NOVADA *CĀLĒNS*”**

**NOLIKUMS**

**1. Konkursa organizators**

Priekules novada pašvaldības kultūras nodaļa.

**2. Konkursa norises vieta, laiks, dalībnieki**

2.1.Balstoties uz ikgadējo kultūras pasākumu plānu, norises vietu un laiku nosaka novada Kultūras nodaļas vadītājs, mainot konkursa norises vietu rotācijas kārtībā.

2.2. Konkursa dalībnieki ir Priekules novadā deklarētie pirmskolas vecuma bērni un bērni no citiem novadiem, kuri mācās Priekules novada pirmskolas izglītības iestādēs (grupās).

**3. Konkursa mērķis**

3.1.Padziļināt bērnu interesi par mūziku un latviešu tautas dziedāšanas tradīcijām.

3.2.Kuplināt dziedāšanas tradīcijas Priekules novadā.

3.3.Attīstīt pirmsskolas vecuma bērnu muzikālās spējas un uzstāšanās kultūru.

**4. Konkursa repertuārs**

4.1.Konkursa jaunākajiem dalībniekiem (līdz 4 gadu vecumam ieskaitot) jāizpilda viena paša izvēlēta dziesma, atbilstoši balss spējām. Pārējiem konkursa dalībniekiem programmā jāiekļauj divas paša izvēlētas dziesmas, atbilstoši vecumam un balss spējām.

*(Ar grozījumiem, kas izdarīti 14.02.2017.)*

4.2.Izpildījums var būt *a’cappella*, izvēlēta mūzikas instrumenta vai fonogrammas pavadījumā.

4.3.Pēc apbalvošanas dalībnieki izpilda kopdziesmu, kuru izvēlas konkursa rīkotāji. Ar dziesmas notīm un vārdiem dalībniekus nodrošina elektroniski pēc pieteikšanās konkursā.

**5. Pieteikšanās kārtība**

5.1.Pieteikumus pieņem elektroniski uz organizatoru norādīto e-pastu ne vēlāk kā trīs dienas pirms konkursa norises.

5.2.Nolikums un pieteikuma anketa publicēti Priekules novada mājas lapā [www.priekulesnovads.lv](http://www.priekulesnovads.lv/).

**6. Vērtēšana**

6.1.Pieteikto dalībnieku sniegumu vērtē žūrijas komisija trīs cilvēku sastāvā, ko apstiprina Priekules novada Kultūras nodaļas vadītājs.

6.2.Vērtēšanas kritēriji:

6.2.1. Izvēlētā repertuāra sarežģītības pakāpe atbilstoši vecumam un balss spējām.

6.2.2. Priekšnesuma mākslinieciskā kvalitāte.

6.2.3. Uzstāšanās vizuālais tēls.

**7. Rezultātu apkopošana**

7.1.Priekšnesuma kopvērtējums var sasniegt 15 balles, piešķirot 5 balles par katru no 6. sadaļā minētajiem kritērijiem.

7.2.Katrs žūrijas pārstāvis iesniedz savu vērtējumu, pēc tam kopsumma tiek dalīta ar 3, kas arī ir matemātiskais novērtējums ballēs.

7.3. Rezultātus apkopo un pēc konkursa paziņo dalībniekiem.

**8. Apbalvošana**

8.1.Augstāko punktu skaitu ieguvušais dalībnieks saņem galveno balvu un titulu „Priekules novada CĀLĒNS” par attiecīgo konkursa norises gadu.

8.2.Katrs konkursa dalībnieks saņem piemiņas balvu un titulu atbilstoši sniegumam (Stilīgākais, Košākais, Emocionālākais u.c.)

Priekules novada pašvaldības domes

Izglītības, kultūras un sporta

komitejas priekšsēdētājs A.Cīrulis